CELEX: C2007/042/34
Language: et
Date: 2007-02-24 00:00:00
Title: Kohtuasi C-531/06: 22. detsembril 2006 esitatud hagi — Euroopa Ühenduste Komisjon versus Itaalia Vabariik

24.2.2007   
            
            
               ET
            
            
               Euroopa Liidu Teataja
            
            
               C 42/19
            
         22. detsembril 2006 esitatud hagi — Euroopa Ühenduste Komisjon versus Itaalia Vabariik
   (Kohtuasi C-531/06)
   (2007/C 42/34)
   Kohtumenetluse keel: itaalia
   Pooled
   
      Hageja: Euroopa Ühenduste Komisjon (esindajad: E. Traversa, advokaadid G. Giacomini ja E. Boglione)
   
      Kostja: Itaalia Vabariik
   Hageja nõuded
   
               —
            
            
               Tuvastada, et kuna Itaalia Vabariik
               
                           a)
                        
                        
                           jättis kehtima õigusnormid, mille kohaselt võivad eraõiguslike apteekide omanikeks olla vaid füüsilised isikud, kellel on proviisoriharidus, ja äriühingud, kelle kõik liikmed on proviisorid; ja
                        
                     
                           b)
                        
                        
                           jättis kehtima õigusnormid, millest tulenevalt ei ole farmaatsiatoodete müügiga tegelevatel ettevõtjatel võimalik omandada osalust kohalike omavalitsusüksuste apteekide haldavates äriühingutes,
                        
                     siis on Itaalia Vabariik rikkunud EÜ asutamislepingu artiklitest 43 ja 56 tulenevaid kohustusi;
            
         
               —
            
            
               mõista kohtukulud välja Itaalia Vabariigilt.
            
         Väited ja peamised argumendid
   See, et proviisorihariduseta füüsilistel isikutel või äriühingutel, mille kõik liikmed ei ole proviisorid, on keelatud omandada osalust eraõiguslikes apteekides, mitte ainult ei takista, vaid muudab täiesti võimatuks selle, et sellist liiki isikud saaksid teostada asutamislepinguga tagatud kahte põhivabadust, ehk kapitali liikumise vabadust ja asutamisvabadust.
   Farmaatsiatoodete müügiga tegelevatel ettevõtjatel kohalike omavalitsusüksuste ja eraõiguslikke apteeke haldavates äriühingutes osaluse keelu võib tuletada mõnest siiani kehtivatest Itaalia õigusnormidest ja on äärmiselt tõenäoline, et Itaalia kohtud seda keeldu ka kohaldavad. Selline keeld kujutab endast takistust nii kapitali vabale liikumisele kui ka asutamisõiguse teostamisele.